CELEX: 62021TN0695
Language: lv
Date: 2021-10-28 00:00:00
Title: Lieta T-695/21: Prasība, kas celta 2021. gada 28. oktobrī – Alauzun u.c./Komisija

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/45
            
         
      Prasība, kas celta 2021. gada 28. oktobrī – Alauzun u.c./Komisija
      (Lieta T-695/21)
      (2022/C 2/62)
      Tiesvedības valoda – franču
      
         Lietas dalībnieki
      
      
         Prasītāji: Virginie Alauzun (Saint-Cannat, Francija) un 774 citi prasītāji (pārstāve: F. Di Vizio, advokāte)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt, ka Eiropas Komisija (EK) ir prettiesiski atturējusies iekļaut kancerogenitātes un genotoksicitātes testus mRNS tehnoloģijas vakcīnu preklīniskajā posmā;
               
            
                  —
               
               
                  noteikt Eiropas Komisijai iekļaut kancerogenitātes un genotoksicitātes testus to mRNS tehnoloģijas vakcīnu preklīniskajā posmā, kuras vēl nav apstiprinātas atbilstoši EMA procedūrai;
               
            
                  —
               
               
                  noteikt Eiropas Komisijai iekļaut kancerogenitātes un genotoksicitātes testus to mRNS tehnoloģijas vakcīnu farmakovigilances posmā, kuras jau ir apstiprinātas atbilstoši EMA procedūrai;
               
            
                  —
               
               
                  lūgt Komisijai sniegt šādu informāciju:
                  
                              —
                           
                           
                              konkrētu likumisko pamatu, kāpēc aplūkotie testi netika iekļauti preklīniskajā un farmakovigilances posmā;
                           
                        
                              —
                           
                           
                              noteikumus, kuros norādītas obligātās pārbaudes mRNS tehnoloģijas vakcīnu apstiprināšanai;
                           
                        
            
                  —
               
               
                  piespriest Eiropas Komisijai atlīdzināt visus prasītāju tiesāšanās izdevumus.
               
            
         Pamati un galvenie argumenti
      
      Prasības pamatojumam prasītāji atsaucas uz Savienības tiesību pārkāpumu un bezdarbību no Komisijas puses. Šajā ziņā prasītāji norāda, ka Komisija neesot ievērojusi no LESD 168. panta izrietošo pienākumu nodrošināt “augstu cilvēku veselības aizsardzības līmeni”, piešķirdama reģistrācijas apliecību ar nosacījumiem mRNS tehnoloģijas vakcīnām bez kancerogenitātes un genotoksicitātes testiem.